The News BG Reporter ® all news feed: Софийска опера и балет
Показват се публикациите с етикет Софийска опера и балет. Показване на всички публикации
By The News BG Reporter | Нюз БГ Репортер април 01, 2020 No comments
Иван Върбанов,
София, 1 април 2020 г.
Мисията на Националния оперен театър е да бъде на първа линия във времето на бактериологична война, заедно с лекарите, и да воюва за духа на нацията.
Националната опера е културната армия на държавата, призвана да бди за единението и силата на българския дух.
Чрез неземната сила на музиката, съвършенството на изкуството, измеренията на безграничност, които създават вдъхновението и таланта на творците, черпещи от Божественото.
Чистият и обновен дух и светлината на мисълта ще ни преведат през всички изпитания.
След Возкресението ще дойде нов изгрев и полет, надежда, която ше сбъдне сиянието на всички съкровени човешки мечти!
Софийската опера се радва на изключителен интерес от своята публика и продължава да привлича и нови почитатели от цял свят, на официалния си сайт: http://www.operasofia.bg , Facebook и Youtube.
Най-новата инициатива на Софийската опера „SOFIA OPERA PEARLS STREAMS“, създадена по идея на режисьора Пламен Карталов - директор на Софийската опера, стартира на 15 март 2020 г. и до момента е гледана от над 150 000 онлайн зрители.
Избраните заглавия сe излъчват на платформите са сайта на Операта, Facebook и Youtube.
Общо показаните спектакли до този момент са седем. Това са: оперите „Борислав“ от Маестро Георги Атанасов, „Дон Кихот“ от Жул Масне, „Джоконда“ от Амилкаре Понкиели, „Трубадур“ от Джузепе Верди и „Набуко“ от Джузепе Верди, и балетите – „Корсар“ от Адолф Адам и „Баядерка“ от Лудвиг Минкус - все перли от богатия репертоар на театъра.
Хилядите коментари на публиката са в целия спектър от емоции – от благодарност до инстински възторг от играта на артистите, диригентите, режисурата, сценографията, костюмите, от възможността да се докоснат до вълшебствата на оперното и балетно изкуство, благодарение на спектаклите на Софийската опера, работеща и сега за своята публика, и точно в момента на кризисната ситуация от Ковид 19.
На 15 март зрителите видяха първата родна историческа опера "Борислав" от маестро Георги Атанасов и либрето по историческата драма на Иван Вазов.
С това представление Софийската опера поднесе и своя поклон към юбилейната 170-годишнина от рождението на Патриарха на българската литература. Реакциите на зрителите не закъсняха. Още в началото на излъчването във Facebook на операта се появиха коментари като: „Браво на Вас!“, „Бъдете здрави!, „Продължавайте в същия дух!“
Българската опера „Борислав“ беше гледана от 28 000 и достигна до 79 479 души.
Вторият спектакъл – балетът „Корсар“ . Статистиката показва една обнадеждаваща тенденция, че все повече млади хора онлайн прекрачват прага на Операта.
Третият спектакъл – операта „Дон Кихот“ от Жул Масне . Постановката е по едноименния роман на Мигел де Сервантес и е на режисьора Пламен Карталов. Премиерата е посветена на 80-годишнината от рождението на Николай Гяуров, един век от създаването на Оперно дружество и 130 години София - столица на България. Главните роли се изпълняват от световния бас Орлин Анастасов - Дон Кихот и Венцеслав Анастасов - Санчо Панса. В „Дон Кихот“ режисьорът Пламен Карталов прави една необичайна и интересна трактовка на героите, като залага на вечната тема за любовта и идеала. Тази опера, която беше поставена за първи път у нас през 2009 г. е гледана 11 години след премиерата й, от хора между 35-44 годишна възраст.
Четвъртият спектакъл - операта „Джоконда“ от Амилкаре Понкиели с участието на Гена Димитрова, Никола зелев, Румен Дойков, Стефка Минева и др. С тази постановка на режисьора Пламен Карталов през 2000 г., Софийската опера и балет гостува за първи път в Япония. В страната на изгряващото слънце, режисьорът и нашите артисти получават специално поздравление от император Акихито.
Една от зрителките, Жени Андреева, която е гледала онлайн „Джоконда“ е написала във Facebook: "Невероятно преживяване! Благодаря Ви!!! Уникални гласове! Изключително емоционално въздействащ спектакъл!". Стотиците коментари звучат така":
Мариана Делчева: „Възвишение!“; Лили Апостолова добавя: „Това е операта, от която има нужда нашето поколение!“; Ивайло Симеонов: „Браво на акад. Пламен Карталов!“; Христина Картева: "Благодаря! С великата Гена Димитрова!“; Илияна Конова: „На Софийската опера - благодарности от сърце!“; Кейти Иванова: "Вълшебно! Какво удоволствие да слушам и гледам любими певци! Прекрасна постановка. Сърдечно благодаря!"; Снежана Михайлова: "Огромна благодарност за предоставената възможност да се насладим на този великолепен спектакъл! Вълшебно!"; Антоанета Стефанова: "Аз бих си плащала да гледам архива, уважаема @Sofia national opera and ballet. Помислете. Благодаря ви много за това удоволствие!"
Петият спектакъл – балетът „Баядерка“ от Лудвиг Минкус е излъчен на 27 март не само по Facebook на Софийска опера и балет, но и по останалите два онлайн канала: сайта на Операта и Youtube. При премиерните спектакли на балети и на редови представления от афиша е радостно присъствието на младо поколение зрители.
Мнението на публиката също е възторжено: Димитринка Донева: "Красота и изящество!"; Марио Петров: "Бравооо! Благодаря!"; Ваклина Райчева: "Уникален спектакъл!"; Анета Стефанова: "Тия хора гравитацията за нищо я нямат!";Стела Петрова: "Така Ви обичам! Прекрасни! Прекрасни!"; Лилиана Манова: „Вълшебство от танц, музика, цвят, любов и красота! Наслада за сетивата! Благодаря! Честит празник, прекрасни!; Мими Цочева: „Благодаря за страхотното удоволствие, което ни доставяте! Бъдете здрави и благословени, за да продължавате ни зареждате с красота и вълшебство!“
Шестият спектакъл: : „Трубадур“ - опера от Джузепе Верди също е излъчена през трите онлайн канала: сайт, Facebook, Youtube.
Отново стотици коментари, сред които: Мария Малинова: „Най-после не само хубави гласове, но и декор, сценография и костюми отговарящи на епохата! Омръзнаха ми джендърските постановки!“; Тодор Михалков: „Със слушалки усещането е върховно! Сякаш пак съм там!“; Райна Николова: „Благодаря за удоволствието! Поздравления за чудесната инициатива!“; Анастасия Долей: „Прегръщам ви ,каква радост!“
Седмият спектакъл: „Набуко“ опера от Джузепе Верди е излъчена през трите онлайн канала: сайт, Facebook, Youtube.
Възторзите за тази грандиозна и паметна постановка на Пламен Карталов, която през месец юли 2016 г. се игра седем пъти пред около 100 000 зрители на площада до храм-паметника „Александър Невски“ са много и градиращи: Маргарита Маринова: „Бях там...беше фантастично! И сега е!“;Деси Бурмова: „Феноменално!“; Владимир Дански: „Много щедро от Ваша страна!“; Даниела гил де Майол: „Великолепни!!!"; Деси Пенева Христова: „Страхотно. Благодаря за възможността да видим тази постановка. Винаги когато си идвам в България операта а във ваканция. Така че наистина уникална възможност!“ ; Господинка Златева: „Изумително! Благодаря за предоставената възможност да изпитам тази пречистваща, силна и естетическа емоция от спектакъла два пъти - първият път на живо и сега на запис! В тези трудни времена изкуството е призвано да поддържа силата на духа и имунитета на тялото!“; Дарка Дискокова: „Великолепни солисти. Прекрасен спектакъл. Благодаря за върховното удоволствие!“ ; Иван Добрев: „Благодаря от сърце на ръководството на операта за това невероятно удоволствие! Да сте живи и здрави да ни радвате още с подобни постъпки!“; Даниела Рангелова: „Беше страхотно. Невероятни сте. Благодаря.“
Софийската опера и балет продължава да поддържа духовния имунитет на своята любима публика и да не прекъсва живата връзка с нея чрез нови онлайн излъчвания на трите си платформи: Facebook, сайт и Youtube.
петък 3.04. 2020 г., от 17:00ч.
"Жизел" по музика на Адолф Адам
С участието на: Марта Петкова, Емил Йорданов, София Цуцакова, Боряна Петрова, Джон Абенанти, Венера Христова, Памела Пандова
/Запис от 27.10.2019/
събота 4.04.2020 г., от 17:00ч.
"Дон Кихот" по музика на Лудвиг Минкус
С участието на звездите на Болшой театър - Екатерина Крисанова и Иван Василиев и солистите на Балетната трупа на Софийската опера - Цецо Иванов, Боряна Петрова, Венера Христова, Памела Пандова, Милена Тодорова, Кирил Иванов, Георги Аспарухов, Еленко Иванов, Ивана Харизанова и др.
Диригент Павел Клиничев /Болшой театър/
/Запис от 19.10.2019г./
неделя 5.04.2020 г., от 16:00ч.
"Атила" от Джузепе Верди
С участието на световния бас - Орлин Анастасов, Венцеслав Анастасов, Радостина Николаева, Венцеслав Анастасов, Даниел Дамянов, Димитър Станчев, Пламен Папазиков и др.
Диригент Алесандро Санджорджи
/Запис от 2011г/
Видеоизлъчването на операта "Борислав" достигна до над 80 000 души в интернет
By The News BG Reporter | Нюз БГ Репортер март 17, 2020 No comments
Най-новата инициатива на Софийска опера и балет „SOFIA OPERA PEARLS STREAMS“, която стартира на 15-ти март 2020 г. в платформата Фейсбук, с излъчването на първата българска историческа опера "Борислав" - великият войвода на Цар Иван Асен II от Маестро Георги Атанасов, бе гледана от над 30 000 души. Видеото е достигнало до повече от 80 000 души, сочи статистиката на Фейсбук.
962 е общият брой на реакциите: коментари и споделяния – от които 691 харесвания, 321 са изпратените символи "любов".
Коментарите са 82, като всички те са позитивни.
„ Прекрасна постановка и изпълнение“
„Много вълнуващ спектакъл, чудесно озвучаване“
„Прекрасен спектакъл. Браво на всички които са сътворили това уникално и въздействащо преживяване на един от историческите моменти от нашата история. Благодаря“
„Изключително съм благодарен за възможността да се насладим на оперното изкуство“
„Благодарим от сърце“
Споделянията на видеото са 80.
Анонсът за първото онлайн излъчване в интернет на операта "Борислав" и началото на инициативата да бъдат показвани върхови образци от "Златния фонд" на Софийската опера и балет е достигнала до 23 912 души, 626 са я харесали, а 23 са коментирали.
ПЕТЪР ОДАЖИЕВ СЕ ПРИСЪЕДИНИ КЪМ ЕКИПА НА ПЛАМЕН КАРТАЛОВ В СОФИЙСКАТА ОПЕРА И БАЛЕТ
By The News BG Reporter | Нюз БГ Репортер януари 23, 2020 No comments
София, 23.01.2020 г.
Петър Одажиев се е присъединил към ръководния екип на Софийската опера и балет. Той е назначен за заместник-директор по художествените въпроси и производствената дейност.
Информацията бе публикувана преди дни на сайта на Операта.
Длъжността зам.-директор по производствените въпроси бе заемана до момента от Владимир Горчаков.
Петър Одажиев е завършил оперно пеене и музикално-сценична режисура в НМА “Панчо Владигеров”, София и филмова и телевизионна режисура в НАТФИЗ “Кр. Сарафов”, София. През 2013 защитава докторска дисертация в НБУ по “Музикознание и музикално изкуство”, а през 2016 докторска дисертация в Института за изследване на изкуствата, БАН по “Кинознание, киноизкуство и телевизия”. Специализирал е продуцентство в Колумбийския университет в Ню Йорк и арт мениджмънт в Щатския университет на Ню Йорк. Главен асистент в Института за изследване на изкуствата, БАН.
Автор е на множество проекти в областта на музикално-сценичните и екранни изкуства - игрални и документални филми, телевизионни сериали, опери, мюзикъли, показвани и награждавани на авторитетни световни фестивали, сред които наградата за най-добър чуждоезичен документален филм на Фестивала на независимото кино в Ню Йорк за филма “Един киноман в началото на века”. Реализациите на Одажиев на оперна и театрална сцена като продуцент, режисьор и/или изпълнител включват заглавия като “Тайният брак”, „Бохеми”, „Мадам Бътерфлай”, „Дон Жуан”, „Сватбата на Фигаро”, „Елексир на любовта”, „Кармен”, „Севилският бръснар”, „Кармина Бурана”, “Палячи', “Селска чест” и др., както танцови и театрални представления.
Членува в Съюза на българските журналисти, Съюза на българските филмови дейци, European Audiovisual Entrepreneurs (EAVE), American Musicology Society, Society for Cinema and Media Studies, USA.
By The News BG Reporter | Нюз БГ Репортер януари 10, 2020 No comments
Кралицата на българската поп-музика Лили Иванова гледа "Клетниците" от първия ред на ложата в залата на Софийската опера и балет. Легендарната певица, която се радва на признанието и обичта на нацията изрази възхищението си от спектакъла в кратка среща с директора акад. Пламен Карталов.
Нюз БГ Репортер научи, че за сутрешното представление са пристигнали ученици от 23 училища с 20 автобуса. Децата ще гледат хитовия мюзикъл, след което ще бъдат запознати с историята на Операта и ще разгледат културната институция. Осигурени са и 1000 бутилки вода, уточниха наши източници.
Предлагаме на ръководството на Софийската опера и балет да отличи със Златен плакет на първия оперен театър Лили Иванова, а защо не и други наши изтъкнати творци, за цялостен принос към българската култура, именно, защото тя е вокален феномен, независимо, че не е свързана с оперното изкуство, а с популярната музика у нас. Така Националният оперен театър би следвал своята мисия да утвърждава ценностите и традицията на българското музикално изкуство у нас.
В СОФИЙСКАТА ОПЕРА ПРЕЗ ЯНУАРИ 2020
By The News BG Reporter | Нюз БГ Репортер декември 21, 2019 No comments
Прессъобщение на Софийската опера и балет
След огромния успех на премиерните спектакли през декември и заради големия зрителски интерес, Софийската опера и балет включва в афиша си за януари шест спектакъла на най-добрия мюзикъл за всички времена „Клетниците”, по музика на Клод-Мишел Шьонберг и адаптация на текстовете на Ален Бублил.
Режисьор е академик Пламен Карталов, който заедно с екипа от артисти - Орлин Павлов, Весела Делчева, Владимир Михайлов, Богомил Спиров, Атанас Сребрев, Вениамин Димитров, Румен Григоров, Паолина Малешкова, Пламен Гранжан, Деница Шопова, Юлияна Тодорова, Весела Янева, Деница Караславова, Тереза Тодорова и други, пресъздават на сцената по един нетрадиционен начин пред публиката революционния устрем във Франция от времената на поредната трансформация в държавното управление на страната, описани в едноименния роман на Виктор Юго.
Най-мащабната продукция в историята си Софийската опера ще представи на 9, 10, 11 и 12 януари от 19 часа с допълнителни спектакли от 11 часа на 11 и 12 януари. Диригент на спектаклите с участието и на хора и балета на Операта е Игор Богданов.
През януари, любителите на балетното изкуство ще могат да видят и балетния шедьовър „Баядерка”, който чрез прекрасната музика на композитора Лудвиг Минкус и хореографията на Мариус Петипа пренася зрителя в древна Индия и разказва по въздействащ начин чрез музика и танц историята за пламенната любов между баядерката Никия и смелия воин Солор. В неговия образ на софийска сцена гостува звездата на Мариинския театър в Санкт Петербург и носител на Първа награда на Международния балетен конкурс във Варна - Кимин Ким. Роденият в Сеул артист е носител на редица международни отличия. Освен в Русия той участва активно и в постановки на Американския балетен театър, във Виенската опера / Wiener Staatsoper/, Кралската опера в Осло, където през септември 2019 той си партнира в „Баядерка” с нашата примабалерина Марта Петкова. Нея публиката ще види в ролята на Никия. В спектакъла на 18 януари от 19 часа зрителите ще имат възможност да се насладят и на изпълненията на Венера Христова, Александър Александров, Росен Канев и Румен Бонев. Диригент е Борис Спасов.
Впечатляващият ни януарски афиш се допълва и от шедьовъра „Тоска” от Джакомо Пучини, с участието на прочутия Вердиев сопран Мария Гулегина.
By The News BG Reporter | Нюз БГ Репортер септември 14, 2019 No comments
Легендарният оперен певец Ренато Брузон ще получи специалното почетно отличие на Софийската опера и балет - „Златен плакет“. Наградата се присъжда за цялостния принос на водещия италиански баритон към световното оперно изкуство. „Златният плакет“ на Софийската опера и балет ще бъде връчен за първи път тази година на специална церемония, която ще бъде част от тържествения концерт за откриването на юбилейния 130-и сезон на националния културен институт.
Ренато Брузон е сред най-големите оперни гласове в света и е определян като един от най-значимите баритони на Вердиев репертоар. Той пристига у нас в отговор на личната покана на директора на Софийската опера и балет – академик Пламен Карталов. Двамата работят заедно през далечната 2005-та година, когато българският оперен режисьор поставя „Набуко“ на Opera Festival in Piazza Grande - Festival di Oderzo.
Лауреат на „Златния плакет“ на Софийската опера и балет ще бъде и сопранът Долора Заджик (Метрополитън опера). Именитата белкантова изпълнителка ще се представи в откриващата музикална Гала вечер, посветена на 90-годишнината от рождението на Маестро Николай Гяуров. В музикалното събитие на 20-и септември ще участват три поколения артисти, работили с Николай Гяуров през годините. Под диригентската палка на маестро Елио Бонкомпани ще пеят: Даниела Мадзукато (Ла Скала), Макс Рене Козоти, Цветелина Василева, Орлин Анастасов, Калуди Калудов, Димитър Станчев, Петър Бучков, Светозар Рангелов, Радостина Николаева, Костадин Андреев, Александрина Стоянова-Андреева, Атанас Младенов, Ангел Христов, Давиде Риу от школата на Райна Кабаиванска, оркестър и хор на Софийска опера и балет с диригент Виолета Димитрова.
На 13-ти септември се навършиха 90 години от рождението на великия български бас - Николай Гяуров. Оперният ас със световна слава е благодарен на Христо Бръмбаров, който открива таланта му и подкрепя първите му стъпки. През 1955 г. на конкурса в Париж, където печели Голямата награда, председателката на журито Тоти Дал Монте заявява: „Гяуров в много отношения – по дадености, тембър, цвят на гласа, интерпретация, емоция и експресия е по-добър от Шаляпин“. Караян надписва една от оперните партитури с една дума: „Ненадминат!“. Роден е във Велинград. Казва, че човек не може да избира мястото, където се ражда, както и кои да са родителите му. В интервюта заявява: „Моята страна е България. Често ходя инкогнито в града, където съм се родил, където се зареждам с особена енергия и Светлина. Свързвам се с корените си. Обичам Италия, защото там се посветих на изкуството. Тази страна ми даде максимума. Ла Скала е най-големият оперен институт в света“. Дебютира на сцената на Софийската опера през 1956 г. , а четири години по-късно - в Миланската скала. В репертоара си има всички най-големи басови партии. Неговите изпълнения остават връх в оперното изкуство.
Тържествените събития по повод откриването на сезон 2019/2020 на Софийската опера и балет ще се състоят на 20-и септември от 19:00 часа. Билетите са в продажба на касата на Операта на ул. „Врабча“ 1, както и на касите на EasyPay в цялата страна, в мрежата на eventim.bg, както и на сайта на Операта: operasofia.bg
ФЕСТИВАЛЪТ НА БЕЛОГРАДЧИШКИТЕ СКАЛИ - ВРЪХ В СЕЗОНА НА СОФИЙСКАТА ОПЕРА И БАЛЕТ
By The News BG Reporter | Нюз БГ Репортер август 04, 2019 No comments
Иван Върбанов, The News BG Reporter
Специално за operasofia.bg
4.08.2019 г.
Гледали ли сте опера в ... пещера?
Никога? Е, как така?
А защо сте изпуснали това вълшебство от великолепие, изключителност на преживяването, което е незабравимо пътешествие във времеви портал на крилете на музиката на Рихард Вагнер?
Фантастичност и реалност, вечност и съвремие, величие на непреходното творение - създадено и преминало отвъд столетията чрез енергията на Вселената и материализирано от вибрацията и извънредната матричност от звук, видения и картини, музика, изключителност до степен на свръх-мистичност, фигури, създадени от природата, кодирани от класната интерпретация на певци, музиканти, танцьори, художници. Екстаз на сетивата и скок в друго измерение.
Това е успял да види, да създаде и да случи в пространството на Белоградчишките скали оперният феномен - Пламен Карталов. Директорът на Софийската опера и балет, който със своя неспокоен и вечно търсещ дух не престава да служи и да бъде отдаден на високото изкуство. Създаваните от него оригинални музикално-сценични продукции, ситуирани в конкретна среда, обстоятелства и контекст, изцяло надхвърлят рамките на оперния спектакъл. Карталов търси и съгражда винаги нови светове. Творец от неговия ранг е богатство за всяка национална култура, а приносът му за развитието на оперния театър е значим, огромен и международно признат.
"Опера на върховете" е само част от линията на уникалния и собствен почерк на акад. Пламен Карталов, естествено продължение на вектора от успешни и наложили се формати: "Опера в парка", "Опера на площада", Софийски летен Вагнеров фестивал, "Концерти за бебоци", "Сцена на вековете", "Крепост на вековете" и др.
Тук трябва да отбележа, че независимо от опитите за епигонско подражателство, оригиналът винаги е неповторим. Напъните на регионални ентусиасти да копират, мултиплицират или да адаптират (под формата на производни версии и реминисценции) авторските идеи на Карталов, се изгубват и потъват в пространството с ефекта на отражения от криви огледала. Бих посъветвал всички амбициозни претенденти да изхождат винаги от максимата, че всеки творец/артист е неподражаем и уникален по своята природа. Живейте и създавайте оригинални творби и проекти. Но, нека, все пак, оставим правото на всеки да прави своя избор чрез свободната си воля, знаейки, че времето отсява безапелационно и е безкомпромисния съдник на величието, стойностното и значимото.
Респектиращо е върховото постижение от най-новата история на музикално-сценичното изкуство у нас - реализацията на най-мащабните творби на Рихард Вагнер: "Пръстенът на нибелунга", "Тристан и Изолда" и "Парсифал", които се изпълняват приоритетно само от български оперни певци. Забележителен и престижен успех за Софийската опера и балет, който бе признат и откроен в международен мащаб от най-изтъкнатите специалисти. Нека припомним, че президентът на Международната асоциация на Вагнеровите общества - Йозеф Линхарт, лично връчи златната значка и знамето на общността на театъра и на неговия генерален мениджър.
"Опера на върховете - Белоградчишки скали" е част от музикалния залп, с който се закри успешния сезон на първия ни оперен театър. Паралелно със зрелищните спектакли, които бяха представени на откритата сцена, разположена на крепостта Калето, бе представен и мистичния спектакъл - пърформанс в три части: "Вагнер Магура: Богове, Великани, Джуджета и Валкюри".
Вагнер има няколко опери, които в сюжетите си ситуират картини на действието в пещери. Ето от тук идва идеята на Пламен Карталов, който събира тези части в една фентъзи феерия. Самият режисьор въвежда публиката с разказ за предстоящите легенди, части от които зрителите виждат да оживяват пред очите им. Богове, великани, джуджета и валкюри оживяват в подземията от варовикови форми и образувания - сталактити, сталагмити, сталактони, пещерни бисери. Пещерата "Магура" крие голямо богатство. В нея се намира най-голямото находище на скални рисунки в Европа. Тук впечатляват внушителните "Голям сталактон" - висок 20 метра и най-големият сталагмит - "Падналият бор", който е дълъг почти 11 метра.
Всичко в "Магурата" започва преди 15 милиона години. Праисторически рисунки, издълбани в скалата и изрисувани с прилепно гуано, фигури на танцуващи женски силуети, изображения на ровуващи мъже, маскирани хора, звезди, светлини и прожекции. Машината на времето се завърта от късния неолит през най-ранния слънчев календар на Европа и ето - с първите акорди образите проясняват и материализират героите на Вагнер. Следват мистични и възвишени картини, които отвеждат до сакралното тайнство на братството на рицарите на Свещения Граал. Евхаристията е велико тайнство, което Рицарите знаят и пазят, както и се уповават на спасителната сила на Свещения Граал, а докосването им до него е целебно и е извор на вечния живот.
Стратегията на уникалното преживяване е преминаването на публиката през девет точки (сета), където се представят отделните оперни сцени от "Рейнско злато", "Парсифал" и "Тайнфойзер", а именно:
1. На входа на пещерата - из операта "Рейнско злато" - Ваххала
2. Реминисценция "Открадването на Рейнско злато"
3. Праисторически тайнства - увертюра към операта "Парсифал"
4. Из операта "Рейнско злато" - Нибелхайм
5. Из операта "Танхойзер"- пещерата на Венера, дует на Венера и Танхойзер
6. Шествие "Пилигрими"- хор из операта "Танхойзер"
7.Из операта "Парсифал"- Тайнството на Светия Граал
8. На изхода на пещерата - Финал "Рейнско злато"
9. Финала - Тържествена наздравица "Ездата на валкюрите" из операта "Валкюра"
Да! Оперното изкуство е посвещение, тайнство и възвишеност, които точно тук, в Магурата, имат потресаващо силно въздействие. Легендите, непреходните опрени сюжети и послания, създават портал от Светлина, която като чудо преобразява - и участниците в скалния спектакъл, и публиката, която излиза пречистена от знаменателното пътуване.
След края на това удивително пътешествие, което трае 2 часа и 45 минути, публиката е екзалтирана и не крие своите поздравления и комплименти към създателите и екипа на Софийската опера и балет. Радостта, щастливите очи и греещите усмивки на лицата на хората наистина са безспорен знак за успеха.
С този полет над върховете на Белоградчишките скали завършва успешния сезон на Софийската опера и балет. Още звучат нестихващите аплодисменти за балетите: "Кармина Бурана" и "Дамата с камелиите"; за оперните спектакли: "Трубадур", "Кармен" и "Турандот"; за представянията на мюзикъла "Мама миа!".
Вече е ясно, че предстоящият сезон ще бъде изключително наситен с множество премиери, а тържественото откриване ще бъде на 20-ти септември с Гала-концерт, посветен на 90-годишнината на Николай Гяуров. Още топли са новините, че Орлин Павлов ще видим в една от главните роли в мюзикъла "Клетниците" - под режисурата на акад. Пламен Карталов. Легендарната Райна Кабаиванска, която бе удостоена с международната награда "Мария Калас" на 2-ри август във Верона, ще проведе своя майсторски клас в София от 11-ти до 28-ми септември, а тържественият концерт на нейните ученици е насрочен за 29-ти септември.
Със сигурност директорът на Софийската опера и балет - акад. Пламен Карталов, е заложил много и интересни премиерни заглавия за ценителите на оперното и балетно изкуство. Успехът на сезон 2019/2020 вече е програмиран и ще се случи. Гарант за това са великолепните и бляскави професионалисти, които отстояват със своето изкуство славата на националния оперен театър.
Съвсем накрая, в навечерието на заслужената лятна ваканция на творческите и технически екипи, е хубаво още веднъж да ги поздравим и им да благодарим за отличната работа и труда, сърцето и душата си, които влагат, за да радват вярната публика. А ние с нетърпение ще очакваме началото на сезона, за да разберем кои ще са премиерните оперни и балетни спектакли и как ще бъде продължена и развивана новата жанрова линия на представяне на хитови мюзикълни заглавия.
<Нюз БГ Репортер, Автор: Иван Върбанов, снимки: Софийска опера и балет, Община "Белоградчик", лични архиви >
"Болярка ВТ" АД "Гласът на България" "Готови ли сте" "Мамма миа" "Под игото" „Лейди Макбет от Мценска околия“ „All Inclusive“ 13 май 18% сиво 184 2019 2020 2517 лв. са необходими за издръжка на 4-членно семейство 3-ти март 55 СУ 55 СУ Петко Каравелов 71 години 8-ми март 85 години Абигейл Ливайс авиобаза Австрийски авиолинии автобус авторско право адвокати Административен спец наказателен съд АДФИ АЕЖ-България акт акт за административно нарушение актьор актьорско майсторство акция Албания Александра Петканова Алфа Рисърч Анастасия Мозер Анатолий Макаров Ангел Бончев Ангелкова Андон Балтаков Андон Миталов Андрей Новаков Андрис Нелсонс Андриян Асенов Андрю Дум Анна Томова - Синтова Антоан Петров арест арогантност Асен Дойкин Асоциация на банките в България Атанас Мангъров Атанас Младенов Байна Бал с маски Балканска палитра Баневи Бареков баритон безпаричие безплатни прегледи безработица безродници Беинса Дуно Белоградчишки скали Берлин беседи битова престъпност БКИ Берлин Благоевград благотворителен концерт Близкия изток БЛС БНР БНТ Боби Спиров Бог Богомил Герасимов Богомил Грозев Божидар Боил Банов Бойко Борисов Бойко Цветанов борд Борис Панкин Борислав Борислав Петранов Борисов Боя за коса Боян Крачолов БПЦ Брамс бранд мениджърка Брекзит бременни жени бременност Брюксел БСК БСП бТВ бТВ Новините Будетил 2019 будител Булгаргаз Буря българи България България търси талант Българска армия Български ВиК холдинг Бюджет 2020 в която завесите падат Вагнер Валентин Ватев Валерий Тодоров Валя Ахчиева Ваня Монева ВАП Варна Васил Василев Васил Левски Васил Ряхов Вежди Рашидов Великобритания Велинград Венецианската комисия Венцислав Димитров Венцислав Мутафчийски Вера Петрова Верди Веселин Искърски ветерани вето вечерно шоу Вземи го приСърце видеоизлъчвания Виена Виенска филхармония визи Виктор Ангелов Виктор Чучков ВИП Комюникейшън ВИП-зала Вирджиния висока опасност вицепрезидент Виш съдебен съвет Влади Михайлов Владимир Иванов Владимир Карпаров Владимир Пенв Владимир Путин Владимир Стоянов Владислав Горанов Власилав Горанов водна криза водоснабдяване вот на недоверие ВСС Вуйчо Ваньо ВЪЛЧО КАМАРАШЕВ въпроси Върховна административна прокуратура Вяра Анкова Габрово газ Газпром Галерия Нюз БГ Репортер Галерия Оборище 5 Галерия Синтезис Галзпром Галя Прокопиева ГДГП Гебрев Генерал Мутафчийски Генерален директор генерален директор "Новини" генерални директори Георги Георгиев Георги Найденов Георги Симеонов ГЕРБ ГЕРБ - Благоевград ГЕРБ Благоевград ГЕРБ Бургас Германия ГКПП Главен прокурор Главен редактор Главен секретар на МВР Главен секретар на СБЖ Главна прокуратура Гласът на българия Годината Годишна среща на Световния икономически форум Годишни туристически награди годишнина Голяма награда градски транспорт граници Гранична полиция гребане Давид Мария Сасоли Давос Данаил Кирилов Даниел Петканов Даниела Даридкова Даниела Дариткова ДАНС дарение дарения дарявайте Два билета на цената на един срещу целувка в Театър Българска армия Движение 21 двустранни отношения дебат дебют дезинфекция декан Дело Деница Сачева дентален специалист депутати детска площадка Деца Джесика Ким диагностика Диана Найденова дигитализация Димитър бойчев Димитър Крумов Димитър Стоянов дипломати Дипломация в зоната на кактуса директор дискусия дистанционно обучение Дмитрий Медведев Добрин Добрина Добрева договореност Долора Заджик Дом на киното Дон Жуан Дон Жуан Тенорио Дон Паскуале Доналд Тръмп досъдебни производства ДПС Драган Бобев Дружба 1 Дунав държави е-борса за взаимопомощ Ева Майдел Евгений Онегин Евгения Ангелова Евелина Лазарова евро Евроком еврокомисар Европейска инвестиционна банка Европейска комисия Европейски парламент Европейски съвет Еделина Кънева Един за друг ЕК Екатерина Захариева Екатерина Кючукова Екопак България електронна търговия Елиана Митова Емил Димитров Емил Караниколов Емил Кошлуков Емил Радев Емилиян Гебрев Емилян Гебрев Емо Чолаков енергетика енергийни проекти Еньовден ЕП епархия Ерки Пек Жан-Люк Мартинез жк Дружба 1 журналист журналисти журналистика забрана заведение Заветът Завод Арсенал завърнали се Загорка Доловац Загреб зад кулисите задържане под стража Закон за движение по пътищата закон за извънредното положение Закон за радиото и телевизията заместник - директор заместници на Главния прокурор заповед заседание Захари Бахаров Захари Миленков здраве Здравко Димитров Земята се разделя на два свята Зимна приказка Златен век Златен глас Златен плакет Златко Кълвачев зрителна зала ЗРТ зъболекар Ива Стоянова Ивайло Захариев Ивайло Иванов Иван Вазов Иван Върбанов Иван Гарабитов Иван Гешев Иван Гешев в община Раковски Иван Добчев Иван Иванов Иван Николов Ивана Радомирова Иванка Велкова Иванка Нинова Ивановден Иво Прокопиев Игор Богданов игра Игри на волята:България избор избори извънредни мерки извънредно положение издевателства изложба Изпълнителна комисия Изявление изявление на Държавния департамент на САЩ икона Илияна Йотова Инна Киркова интернет Интерпол инцидент Ирина Петрску иск Искат повече бг музика в ефира Италия Йоанн 23 Йоанна-Изабелла Върбанова Йорданка Фандъкова Йохан Щраус кабинет кабинет "Борисов" кабинета Казахстан казус Калотина Калоян Методиев камерна зала "България" Камерна опера Благоевград Камерън Макинтош кампания Канал 3 канализация Капка Найденова Капулети и Монтеки Карай направо кардиология КАТ Като две капки вода Катя Спиридонова кауза каузи КЕВР КЗК кино Кино Нова Киприянова молитва Кирил Ананиев Кирил Домусчиев Кирил Кадийски Кирил Маричков китайски пиеси китайски театър клас клетва Клетниците Клъстер Тракия икономическа зона кмет КНСБ КОВИД - 19 КОВИД 19 козметинчи продукти Коледа комедия коментар Комисия за противодейстиве на корупцията компютри Конгресът на САЩ конкурс Консолидирана фискална програма Константин Денчев Конституционен съд консултации контейнери концерт кончина Кораб Радецки корнавирус Корнелия Нинова коронавирус корупция КПКОНПИ Красимир Велчев Красимир Вълчев Красимира Стоянова криза кризисна ситуация криминарни деяния Крис Шарков Кристална лира Кристално огърлие Кристиян Вигенин Кристоф Делоар кръводаряване КСНС Кубрат култура културна институция културни ценности културните институти Къдринка Къдринова къща-музей "Борис Христов" къщи за гости лаборатория Лао Шъ Лафка лекарства лекарство летище София Ли Къцян Лили Иванова Лиляна Павлова линия Лист лодка Лом Лувър Любомила Димитрова Любомир Халачев ЛЯТО 2019 Магия на валса Магурата Майкъл Джексън Майкъл Помпео майсторски клас Малина Едрева Мамма Миа Мамма Миа! мандат Маргарита Левчук Мариана Петкова Марина Цветанова Мария Габриел Мария Гулегина Мария Илиева Мария Калас Мария Мира Христова Мария Стоянова Марияна Арсенова марки март Мартин Минков Мартин Пар Марчо Апостолов маски Мастъркадабра Маутай център Мая Вапцарова МВнР МВР МГЕРБ медии медийно съдържание медицински маски Международен балетен конкурс Варна Международния републикансти институт меморандум Мемориала на незнайния войн мерки мерки и ограничения Метрополитън МЕТРОПОЛИТЪН ЕАД Метростанция "Дружба" Миглена Везирова Миглена Дамянова мигрантска криза Мила Йорданова Милчо Василев Министернски съвет Министерски съвет Министерство на външните работи Министерство на здравеопазването Министерство на икономиката Министерство на културата министерство на социалните грижи министерство на финансите Министрство на туризма министър Министър Ананиев министър Маринов министър на здравеопазването министър на околната среда и водите Мирослава Гоговска Мисис България 2019 мисия мисли Михаил Бибалолв Мишо Младежки театър Младен Маринов Много шум за нищо мода мониторингов механизъм Монтана МОСВ МРРБ МС Музей Музикален десант Музикален театър музикална критика музикална столица музикални критични бележки Музикаутор Музикферайн Мустафа Карадайъ МФ мюзикъл Мюзикълът "Mamma Mia" Мюнхен мярка награда награди надзор надпревара най-добър актьор Найден Тодоров НАП нападение Народен театър Народен театър на Ниш Народно събрание НАТО НАТФИЗ Национален оперативен щаб Национален осигурителен институт Национална агенция по хазарта Национална бирена академия Национална следствена служба Националния демократичен институт началник на кабинета на Президента Небойша Брадич Негослава Станоевич независим прокурор нелегални тв програми Нено Димов Никола Вапцаров Николай Гяуров Николай Дойнов Николай Ламбрев Николаос Цитиридис НМА Нов български роман нов сериал Нов театър НДК Нова Нова Броудкастинг Груп нова лодка за Божидар новинарско съдържание Новогодишен концерт Новогодишен оперетен бал Новогодишно парти НОИ Нора Стоичкова Нурсултан Назарбаев Нюз БГ Репортер Нюмаркет обвинение обвинения Обединени земеделци обезщетение обезщетения обновена декларация образование Ограничения опасност опера Опера на върховете опита за убийство организирана престъпна група орден "Стара планина" Орлин Анастасов Орлин Павлов Орлов мост оръжейни сделки оставка От редакционната поща отец Николай Откраднат живот Откраднат живот: Системата откриване Отменят изложбата в Лувъра отпадъци отровена риба отчет за третата година от встъпване в длъжност пазар на труда Панчо Владигеров Папа Франциск Париж Парижката Света Богородица паркинг паркове и градини Парсифал партийни субсидии Паталеница Патриарх Неофит Патриция Кирилова Пейо Яворов Пенка Пенкова Пенко Господинов Перник пестициди Петко Бонев Петър Данов Петър Дънов Петър Одажиев Петър Петранов Петър Петров Петя Ставрева пещера Пирогов писмо до европейски институции пистолет питане питейна вода Пламен Димитров Пламен Карталов Пламен Марков Пласидо Доминго Платонов Пловдив победител побой Под игото Под игото на съвремене български език Под прикритие подмяна пожар позиция Позиция на Главния редактор позиция на УС на СБЖ полети посегателство посетител посещение посолство в Багдад пости постъпки Почина Мирела Френи правителство правителството право на отговор превенция превод преди антракта предложение предолжения ПРЕДПРЕМИЕРА предумишлено убийство президент президентство прекратяване премиер премиера Препоръки приватизация призвижване призив Прилепът пример присъди проверка Проверка на приватизацията проверки програма продажба Проектна програма Проектна програма "Готови ли сте" производство прокуратура Прокуратурата прокурори Прокурорска колегия на ВСС пропускателен режим Противодействие Проф. Веселина Вълканова Проф. Георги Златев - Черкин професор публика пътна карта Пътна полиция р. Марица работодатели Радио Китай Радио София радиоработници Радиосимфоници Радиото разследване разузнавачи разунаване Райна Кабаиванска ракетна атака реакция Ревизоро режим ректор ремонт Ренато Брузон Реплика Репортери без граници реципрочни мерки решение решение на СОС решения риалити рискови държави Роби Уилямс Рождественско послание Рождество Христово роман Ромео и Жулиета Румен Димитров Румен Радев Руните говорят Русия Руска Федерация салдо самоубийство Санкт Петербург санкция САЩ СБЖ СБМТД сбогом свалено доверие Света Богородица - Кикотиса Светецът светкавица Свети Киприян Свети синод Светлан Кичиков Светлина и благословия Светозар Донев Светослав Костов свобода на словото Свободата на словото СГС Себастиан Курц Северна Македония сезон сезон 7 Сейджо село Галиче СЕМ